《姚园答沈刑部》
清代·周家禄

离离霜菊满池台，身逐斜阳更一来。易主园林秋烂漫，上游江汉客低回。

关山老病真成废，文学俳优定乏才。木落洞庭愁日暮，感君诗句拂尘埃。

作者简介：江苏海门人，字彦升，号奥簃。同治九年以优贡官江浦县训导。擅词章，习考据、校刊之学。后入吴长庆幕，随军赴朝鲜。有诗集及《朝鲜记事诗》。